open-index/open-wikipedia-markdown huggingface dataset:
The Rosses

[240px|thumb|The Rosses eskualdea ([gorriz) Donegal konderriaren barnean.]]
**The Rosses** (irlanderaz eta ofizialki **Na Rosa**) Irlandako Donegalgo konderriaren mendebaldeko kostaldean kokatzen den eskualde bat da, hortaz, Ulster probintzian dago. Geografikoki bere mugak hainbat ibaiez adierazita daude, halere gainontzeko Donegal konderritik ezberdintzen duen ezaugarri nagusia bere nortasun berezia da (bai historia nahiz hizkuntzaren aldetik). Bere lur eremua iparraldetik Gweedore parrokiaren barnean dago, adliz hegoaldetik Glenties udalerriaren barnean. The Rosses eskualden zati handiena Gaeltacht eremuaren barnean dago, hots, irlanderaz mintzatzen direnen lurraldearen barnean.

## Iruditegia 

Irudi:Muladhdearg oct 08.jpg|Mullaghderg hondartza
Irudi:Loughanure.jpg|Loughanure, The Rosses eskualdeko aintziretako bat da
Irudi:Narosa.JPG|The Rosses edo Na Rosa kostaldea Gweedorretik ikusia

## Kanpo estekak
Berreskuratze-epe

Finantzetan, inbertsio baten **berreskuratze-epea** inbertsioak ematen dituen diru kutxa-fluxuei esker inbertsioaren hasierako balioa berreskuratzeko behar den denbora da. Adibidez, inbertsio baten hasierako kostua 1000€ izanik, hilabetero 100€ko diru-sarrera sortzen badira, berreskuratzen epea 10 hilabetekoa izango da. Berreskuratze-epean ez dira kontuan hartzen inflazioaren efektua edo interes-tasak; hori dela eta, inbertsioaren egokitasuna aztertzen balio eguneratu garbia edo barne erredimendu tasa irizpideak hobesten dira.

## Kanpo estekak 
* Berreskuratze-epea, Gizapedian.
Kutxako fluxu

Finantzetan, **kutxako fluxua** edo **kutxa-fluxua** inbertsio batek aldi jakin batean zehar sortzen dituen diru-sarrera eta irteeren arteko diferentzia da. Etorkizuneko kutxako fluxuen azterketa funtsezkoa da enpresako likidezia aurreikusi eta inbertsio bateko errentagarritasuna ebaluatzeko, berreskuratze-epearen edo balio eguneratu garbiaren bitartez.

## Kanpo estekak
Autofinantzazio

Finantzetan, **autofinantzaketa** edo **autofinantzazioa** enpresa, inbertsio, proiektu edo jarduera batek behar dituen finantza-beharren berezko estaldura adierazten duen terminoa da, mailegu, kreditu eta bestelako kanpoko finantza-baliabiderik erabili gabe. Autofinantzaketa enpresako jabeen kapitalak erabiliz edo jarduerak berak sortzen dituen mozkinen bitartez gerta daiteke. Amortizazioa ere autofinantzaketa-modu bat da, horren bitartez enpresak aktiboen balioen gutxitzea aldiro hartzen baitu beregain, galera moduan.

## Kanpo estekak
Kostu-mozkin analisi

Ekonomian, **kostu-mozkin analisia** errentagarritasun ekonomikoaz eta diru-sarrera eta irteerez gainera proiektu batek ekarriko dituen onurak eta kalteak aztertu eta ebaluatzen dituzten metodoen multzoa da. Inbertsio-proiektu publikoetan erabiltzen diren metodoak dira, horietan proiektuak gizarteari eta ingurumenari dakarzkion abantailak eta arazoak hartu behar baitira kontuan, baina inbertsio pribatuetarako ere erabiltzen dira, proiektuak eragingo dituen efektu ez ekonomikoak ebaluatzeko. Ekonomiatik, terminoa beste jakintza-arlo batzuetara eta hizkera arruntera ere zabaldu da, erabaki batek ekarriko dituen alde onak eta txarrak aztertu behar direnean.

## Kanpo estekak
Astoria (Oregon)

**Astoria** Ameriketako Estatu Batuetako ipar-mendebaldean dagoen Oregon estatuko kostaldeko hiri bat da. Columbia ibaiaren itsasadarran kokatzen da. 2007. urtean 10.045 biztanle zituen.

## Klima 

## Bitxikeriak 
Astoria udalerria filma ugariren kokaleku izan da, horien artean ospetsunak hauek direlarik: The Goonies (1985), Kindergarten Cop (1990), Free Willy (1993), The Ring (2002) edota The Ring Two (2005).

## Hiri senidetuak 
Astoria ondorengo hiriarekin senidetuta dago:

* 

## Iruditegia 

Fitxategi:Flavel house museum.jpg|Flavel house museoa
Fitxategi:Astoria bridge.jpg|Zubia

## Erreferentziak 
## Kanpo estekak 
* Astoria udalerriaren webgunea
The State Of Massachusetts

**The State Of Massachusetts** (euskaraz *Massachusettsko Estatua*) Dropkick Murphys estatubatuar musika taldeak 2007an bere The Meanest of Times diskoaren barnean kaleratu zuen abesti bat da.

## Kanpo estekak 
* Dropkick Murphys taldearen *The State Of Massachusetts* abestia entzungai
I'm Shipping Up To Boston

'''''I'm Shipping Up To Boston'''* (euskaraz *Bostonera nabigatzen noa'') Dropkick Murphys estatubatuar musika taldeak 2005an bere The Warrior's Code diskoaren barnean kaleratu zuen abesti bat da. Hitzak Woody Guthrie folk abeslariak idatzi zituen.

## Kanpo estekak 
* Dropkick Murphys taldearen ''I'm Shipping Up To Boston'' abestia entzungai
Aegon

**Aegon** Herbehereetako aseguru-etxea da. 2009ko datuen arabera 28.000 langile eta 40 milioi bezero baino gehiago ditu mundu osoan.

1983an sortu zen AGO Holding N.V (1968an hiru enpresek bat egitean sortua) eta Ennia N.V. (bi aseguru enpresa 1969an bat egitean sortua) enpresek bat egitean.

## Kanpo estekak 
*  Aegonen webgune ofiziala.
Tripsina

**Tripsina** polipeptidoak degradatzen dituen entzima bat da, heste mehean eta pH alkalinoan jarduten duena. Pankreako urinaren entzimarik garrantzitsuena da.

Proteinak hidrolizatzen dituenez, tripsina ere oso erabilia da bioteknologiako hainbat prozesutan.

Tripsinogeno izeneko pro-entzima batetik abiatuta sortzen da tripsina. Heste meharreko duodenoan tripsinogenoa tripsina bihurtzen du enterokinasa entzimak:

: Tripsinogeno → Tripsina

Tripsina pankreak edo areak sintetizatzen du, eta hortik heste mehera pasatzen da; pH alkalinoan (pH=8) funtzionatzen du hobekien. Proteinen hidrolisian jarduten du, urdailean pepsina entzimak hidrolizatu dituen proteinen produktuak -polipeptidoak- degradatuz, osagai txikiagoak agertuz (peptido sinpleak edo aminoazidoak).

Pankreak guruin endokrino moduan lan egin dezake, intsulina eta glukagoi hormonak jariatuz. Baina horretaz gain pankreako urina ere jariatzen du, tripsina duena eta proteinen liseriketa prozesuan parte hartzen duena.

## Kanpo estekak
Ali ibn Abi Talib

'*** (, ; 598ko urriaren 23a&nbsp;– 661eko urtarrilaren 28a), **Ali*' izenaz soilik ezaguna, Mahoma islamdar profetaren lehengusu eta suhia izan zen, 665 eta 661 artean kalifa izan zena. Sunitek laugarren kalifa *Rashidun*, baita azkena ere, zela diote, xiitek berriz bera lehendabiziko "Imam" zela eta bere ondorengoak Mahomaren ondorengo zuzenak direla diote. Eztabaida honek *Ummah* edo musulmanen komunitatea xiitar eta sunitar adarren artean banatu zuen.

## Bizitza 
Iturri askoren arabera, batez ere xiitar iturrien arabera, Ali Mekako Kaaba santutegian jaiotako pertsona bakarra da

Ali Medinara migratu zen, Mahomak egin eta berehala. Bertan zeudela, Mahomak Aliri Jaungoikoak Fatima bere alaba Aliri ezkon zitezen emateko agindu ziola esan zion. Profetaren suhi bilakatuta islam hedatzeko lagundu zuen.

Uthman ibn Affan hirugarren kalifa hil zenean, *Sahaba*k (Mahomaren kideek) laugarren kalifa hautatu zuten. Hala ere, guda zibila sortu eta 661ean, Kufako meskitan otoitz egiten zegoela erail zuten.

Bere gorpua Imam Aliren meskitan hilobiratuta dago.

## Erreferentziak
Uthman

**Uthman** (, *`Uthmān ibn `Affān*;  – 656ko ekainaren 17a) Mahoma islamiar profetaren kideetako bat izan zen. Islamaren hedapenean garrantzitsua izan zen oso, hirugarren kalifa *rashidun* izan baitzen.

## Bizitza 
Mekako omeitar leinuan jaio zen. Umar ibn al-Khattab hil zenean, kalifa hautatu zuten, 70 urte zituela. Bere agindupean musulmanek 650ean Fars (egungo Iran), 651n Khorasango eskualde batzuk (egungo Afganistan) eta 640ko hamarkadan Armenia konkistatu zituzten. Lehen ahozko tradizioan zegoen Korana idatziarazi zuen.
erdian|frameless|200x200px

## Erreferentziak 
## Kanpo estekak
Santa María de Iguácel

**Santa María de Iguácel** () Espainiako Aragoi autonomia erkidegoko Huescako probintzian dagoen Jazetania eskualdeko baseliza bat da, hain zuzen ere, gaur egun biztanlerik gabeko Aragoi Garaiko Garcipollera haranan kokatzen da.

## Historia 
1040 edo 1050. urte aldera Galindo kondearen aginduz eraikia izan zen. Halere, bere heriotzaren ondoren, bere semea zen Sancho Galindezen eskuetara igaro zen, honek, bere gustura eta Jakako katedrala irudira eraberritu zuelarik.

## Erromesaldia 
Uztaileko bigarren igandean, Garcipollera haraneko antzinako biztanleek Iguácelgo Ama Birjina daramatela bertara erromesaldia burutzen dute.

## Iruditegia 

Irudi:Detalle portada StaMaríaIguacel.jpg|Atariaren xehetasuna
Irudi:Capitel StaMaríaIguacel.JPG|Jatorrizko elizatik gelditzen den bi txapiteletako baten xehetasuna
Irudi:Imachen de Santa María d'Iguazel.jpg|Iguacelgo Ama Birjina

## Kanpo estekak 
* Santa María de Iguácel baseliza Romanicoaragones.com webgunean ikusgai
San Miguel de Foces

**San Miguel de Foces** (aragoieraz **Sant Miguel de Foces**) Espainiako Aragoi autonomia erkidegoko Huescako probintzian dagoen Ibieca udalerriko Foces herrian kokatzen den baseliza bat da. 1249. urtean Ximeno Foceskoaren aginduz eraikia izan zen.

1916. urtean kultura ondasun izendatua izan zen.

## Iruditegia 

Irudi:Foces 2009.jpg|Aurrealdea
Irudi:Portada de Foces.JPG|Ataria

## Kanpo estekak 
* San Miguel de Foces baselizari buruzko artikulua. Egilea: Carlos Garcés Manau.
Kroaziako futbol liga

[thumb|250px|[GNK Dinamo Zagreb|NK Dinamo Zagreb zaleekin 2008ko liga garaipena ospatzen.]]
**Kroaziako futbol liga** edo **Prva HNL** (kroazieraz *Prva hrvatska nogometna liga*) Kroaziako futbol liga da. 1992an izan zuen lehen ekitaldia, Jugoslaviako Liga desegin ondoren, eta bi talde izan dira nagusi, NK Dinamo Zagreb eta HNK Hajduk Split.

Partehartzaileen kopuruak aldaketa handiak izan ditu Ligaren historia laburrean baina2013-14 denboraldian 10eko multzoa osatzea erabaki zen. Irabazleak UEFAko Txapeldunen Ligan jokatuko du eta hurrengo hirurak Europa Leagueko sailkapen kanporaketetara joango dira. Azken taldea berriz *Druga HNL* mailara jeisten da, azken aurrekoak play-off bat jokatzen duelarik.

## Podiuma 
## Palmaresa 
* Kroazia Zagrebek izena aldatu zuen 1999an eta NK Dinamo Zagreb izatera itzuli zen. Talde bera da beraz.

## Garaipenak 
### Kroaziako Ligan 
### Garai guztietan 
Jugoslaviako Liga eta Kroaziakoa batera hartuta.

## Ikus, gainera 
* Kroaziako Futbol Kopa
* Jugoslaviako Liga

## Kanpo estekak
The Best of Kiss, Volume 3: The Millennium Collection

***The Best of Kiss, Volume 3: The Millennium Collection*** Kissen 1990. hamarkadako abestiak soilik biltzen dituen lehen arrakasta diskoa da.

Jatorrian urrian kaleratzeko bazen ere, azkenean 2006ko azaroaren 21ean argitaratu zuten.

## Abesti zerrenda 
## Langileak 
* Paul Stanley - Ahotsa, Gitarra nagusia eta Gitarra erritmikoa
* Gene Simmons - Baxua, Ahotsa, Koruak
* Bruce Kulick - Gitarra nagusia eta erritmikoa, Koruak
* Eric Singer - Bateria, Koruak
* Eric Carr - Koruak (1, 2 abestietan)
* Ace Frehley - Ahotsa, Gitarra nagusia eta erritmikoa (10 abestian)
* Peter Criss - Bateria (10 abestian)
* Steve Ferrone - Bateria (12 abestian)
* Kevin Valentine - Bateria (9, 11 abestietan)

## Kanpo estekak
Muhsin Al-Ramli

**Muhsin Al-Ramli** (; Bagdad, 1967ko martxoaren 7a) irakiar idazle, poeta eta itzultzailea da, hispanista, arabieraz eta gaztelaniaz idazten duena. Espainian bizi da 1995. urteaz geroztik. Madrilgo Unibertsitate Autonomoan lizentziatua, doktoretzarako *Islamiar kulturaren aztarnak On Kixoten* tesia idatzi zuern.
*Alwah* aldizkariaren editorea da 1997. urteaz geroztik.
Confebask

**Confebask** edo *Euskal Enpresarien Konfederakuntza* EAEko enpresaburuen eta haien enpresen interes orokorrak eta komunak defendatzen dituen erakundea da.

ADEGIk, Gipuzkoako patronalak, Bizkaiko CEBEK patronalak eta Arabako SEA patronalak, hots, gaur egun kide dituen erakundeek, 2003. urtean eratu zuten. Erakundearen helburu oinarrizkoak dira ekimen pribatua eta enpresa librea sustatzea, Euskal Herriko hiru lurralde historiko horietako enpresen lehiakortasuna bultzatzea eta EAEren garapen sozioekonomikoa.

Enpresaburuen patronal horrek borondatezko partaideak dauzka. Jarduera-sektore orotako 13.000 enpresa pribatutik gora hartzen ditu eta eskubide osoko kidea da Espainiako Enpresaburu Elkarteen Konfederazioan. Erakundeak zazpi departamentu dauzka enpresen zerbitzura: ekonomiko fiskala, juridiko laborala, komunikaziokoa, formaziokoa, ingurumenekoa, nazioartekoa eta administratiboa. Ez dira nahasi behar Confebask eta Euskal Enpresaburuen Zirkulua (batik bat lobby industrial ideologikoa da), nahiz eta, azken erakunde horren barruan, Confebaskeko kideren batzuk badiren.

2014ko abenduaren 29an jakitera eman zuenez, 2015ean 17.000 lanpostu sortzea espero zuen, hala ere, sortuko ziren lanpostuak ez ziren kalitatezkoak izango. Bestalde, ekonomia %1,9 haziko zela uste zuten.

## Kanpo estekak 
* Webgune ofiziala

## Erreferentziak
AMPO

**AMPO** Idiazabalen egoitza duen enpresa kooperatiba da, balbulak egiten dituena.

1960ko hamarkadan Jose Maria Arizmendiarrietak sortutako mugimenduan jaioa, 1970ean Poyam (Beasain) eta AMPO enpresak batu eta AMPO izena mantendu zuten. 2008an, Irizarrekin batera, MCCtik banandu zen

## Erreferentziak 
## Kanpo estekak 
* Webgune ofiziala
Arrantzuarekiko Zientzia eta Teknika Iraskundea

**Arrantzuarekiko Zientzia eta Teknika Iraskundea** (**AZTI**) zentro teknologikoa, itsas ikerketan eta elikagaien ikerketan aditua, 1981. urtean sortutako fundazio bat da. Fundazio honen helburua da bere jarduera-sektoreetan garapen soziala lortzea eta lehiakortasuna hobetzea, ikerketa eta berrikuntza teknologikoaren bidez.

Hiru egoitza ditu: Bizkaian Sukarrieta eta Derion eta Gipuzkoan Pasaian. AZTI Basque Research and Technology Alliance (**BRTA**) elkarteko kidea da. BRTA euskal enpresentzako soluzio teknologiko aurreratuak garatzeko helburua duten zentroen aliantza bat da, lankidetza-ikerketako 4 zentrok eta 12 zentro teknologikok osatua. Aliantzaren helburua zentroen arteko lankidetza bultzatzea, enpresen lehiakortasunerako ezagutza sortu eta transmititzeko baldintzak indartzea eta euskal gaitasun zientifiko-teknologikoa zabaltzea da.

## Erreferentziak 
## Kanpo estekak 
* Webgune ofiziala
Aernnova Aerospace S.A.

**Aernnova Aerospace S.A.** Gasteizen egoitza duen enpresa aeronautikoa da, 2006an Gamesak eta Caja Castilla-La Manchak sortua.

Egun 3900 langile eta Berantevillan, Cádizen, Sevillan, Toledon, Madrilen, Ourensen, Bartzelonan, Tarazonan, Gasteizen, Brasilen, Mexikon eta AEBtan lantegiak ditu. Bere bezero nagusiak Airbus, Boeing, Bombardier, Embraer eta Sikorsky dira.

## Kanpo estekak 
* Webgune ofiziala
Ispilu

thumb|Ontzi bat ispilu batean islatua.

**Ispilua** edo **miraila** argia islatzen eta objektuen irudia itzultzen duen gainazala da. Antzina metalezko gainazal leunduak ziren, baina gaur egun metalezko geruza bat (zilar, eztainu, etab.) eta beirazko xafla batez osatuak dira, armazoiaz gain. Gainazal sinpleena laua bada ere, badaude ahurrak eta ganbilak ere. Antzinaroan jadanik erabiliak izan arren, XVI. mendetik aurrera bere erabilpena zabaldu zen.

Antzinako greziar eta erromatarren garaian, ispiluak gainazal oso leuneko zilarrezko edo brontzezko diskoak ziren. Zeltek forma hori bera bereganatu zuten, eta Erdi Aroko Europan halakoak erabiltzen ziren oraindik ere. XII. mendearen bukaeran, beirazko eta metalezko ispiluak egiten hasi ziren, eta XVI. mendean, Venezian eta Nurenbergen egiten ziren ispiluak oso aintzat hartuak ziren. Hala ere, Veneziarrek ispiluak egiteko zuten modua, nahiz eta sekretua izan, zabaldu egin zen, eta XVII. mendearen erdialderako bazen Parisen eta Londresen ispiluak egiten zituen lantegi ugari. Versailles-ko jauregian ispilu asko erabili zen gelak apaintzeko. XVII. mendearen bukaeran ispiluak ohiko apaingarri izan ziren, eta haien egiturak garai bakoitzeko modaren arabera aldatzen dira: loredunak, klasikoak, zurezkoak, hankadunak, etab. XIX. mendean, produkzioa merkeagotu egin zen sistema berriei esker: beirazko xafla baten gainean, aluminiozko edo zilarrezko erreakzio kimiko bat isurtzean lortu zen.

Ispiluek gainazal laua ala biribildua (esferikoa, zilindrikoa. ) izan dezakete, eta helburu askotarako erabil daitezke: irudia handitu edo txikitzeko, teleskopioetarako, etab.

## Erreferentziak 
## Kanpo estekak
Alfa (enpresa)

thumb|300px|Alfaren egoitza nagusia.
**Alfa** Eibarren egoitza nagusia duen elkarte industrial metalurgikoa da. Armagintzan ere aritu bazen ere, Hego Euskal Herrian josteko makinak egiteagatik hartu zuen fama.

1920ko urriaren 28an, UGT eta PSOEk bultzatua, *"Sociedad Anónima Cooperativa Mercantil y de Producción de Armas de Fuego, Alfa"* izeneko kooperatiba sortu zuten Kirikixuanekuan. Krisialdiak bultzatua, 1925etik aurrera josteko makinak egiteari ekin zion eta laster lortu zuen arrakasta. Hain inportante bilakatu zen ezen Eibarren honela abesten baitzuten:

Hala ere 1980ko hamarkadako krisialdiak merkatu berriak bilatzera bultzatu zion eta egun mikrourtze egiten du gehien.

## Kanpo estekak 
* Webgune ofiziala
Euskadiko Software Libreko Enpresen Elkartea

**Euskadiko Software Libreko Enpresen Elkartea** (ESLE) Gasteizen egoitza duen irabazteko asmorik gabeko erakundea da.

2005eko urriaren 6an sektoreko 19 enpresek eratu eta urte hartako urriaren 6an Mark Shuttleworthek Miñaoko teknologi parkea bisitatu zuela aprobetxatuz, aurkeztu ziren. 2017AN 40 enpresa eta 1500 profesional elkartzen ziren ESLE elkartearen inguruan.

## Helburuak 
Bere helburuak honakoak dira:
* Software librearen erabilera sustatzea eta hedatzea.
* Software librean oinarritako teknologien ikerketa eta garapena sustatzea.
* Herri-administrazioarentzat bitartekari-lana egitea.
* Software libreko enpresak eta haien arteko lankidetza bultzatzea.
* Interes berak dituzten beste elkarte batzuekin lankidetzan aritzea.

## Presidenteak 
* Eneko Astigarraga (2013 - gaur egun)
* David Olmos (2009-2013)
* Daniel Armendaritz (2005-2009)

## Erreferentziak 
## Kanpo estekak 
* Webgune ofiziala
Elektronika digital

**Elektronika digitala** elektronikaren atal bat da, atal horretan seinale digitalen eta seinale horiek sortzeko beharrezkoa den gailuen ingeniaritzaren ikerketa egiten da. Elektronika digitala informazioa egoera diskretuetan kodifikatuta duten sistema elektronikoez arduratzen da. Aldiz, elektronika analogikoa informazioa balio-tarte jarraitua hartzen duten sistema elektronikoez arduratzen da. 

Sistema digital gehienetan, bi egoera diskretu daude eta “maila logiko” izena dute. Bi maila logiko horiek tentsio-balioen bidez adierazten dira. Maila logiko bat zirkuituaren erreferentzia-baliotik gertu dago (normalean 0 volt, lurra edo “GND”), eta bestea zirkuituaren elikadura-iturriak emandako baliotik gertu.

Bi egoera diskretu horiek hainbat izen bikote jasotzen dituzte, ohikoenak "0" eta "1", "false" eta "true", "Off" eta "On" edo "baxua" eta "altua" direlarik. Bakarrik bi balio horiek edukitzeak aljebra boolearra eta kode bitarrak erabiltzeko aukera ematen digu. Horrek tresna indartsuak ematen dizkigu sarrera-seinaleen gain kalkuluak egiteko.

Zientzia elektronikoari dagokionez, aurrerapen handia egin du elektronika digitalak. Hasieran mekanismoek aurrez pentsatutako mugimendu eta sekuentziengatik elkarren artean eragiten zuten emaitza emaitza jakin bat lortzeko. Mekanismo horiek garatuz, balbulak, transistoreak, mikroprozesadoreak eta mikrokontrolagailuak asmatu ziren. Horiei esker zientzia elektronikoa datuen, irudien eta bideoen prozesamenduan zehatzenetarikoa bilakatu da.

## Sistema digital motak 
Sistema digital moten artean bi bereiztu ditzakegu: alde batetik sistema konbinazionalak, eta bestetik sekuentzialak. Sistema konbinazionalak memoriarik gabekoak, azkarrak eta sinpleak izan ohi dira. Aldiz, sistema sekuentzialak memoriadunak, konplexuak eta malguagoak dira.

Sistema sekuentzialen artean egoera finituz osatutakoak (FSM) eta egoera infinituak dituztenak (µP-etan oinarritutakoak) bereiz daitezke.

## Mikroprozesadoreetan oinarritutako sistemak (µP) 
Mikroprozesadoreetan oinarritutako bi sistema mota daude, mikrokonputagailuak eta sistema txertatuak. Mikrokonputagailuak helburu orokorretarako erabiltzen dira, edozein motako prozesamendu edo konputazio egiteko diseinatuta daude, baliabide anitzez hornituak daude (memoria, I/O gailuak, prozesadore grafikoak...) eta sistema eragileek (OS) kontrolatuak daude. Aldiz sistema txertatuak, helburu zehatzetara zuzenduta daude, memoria eta prozesamendu-ahalmen mugatuak dituzte, kontsumo mugatua dute, erabiltzaile-interfaze sinplifikatua dute, sistema eragile (OS) bereziak dituzte eta software txertatuz hornituta daude (gehienetan denbora errealekoak).

## Kanpo estekak
Astra, Unceta y Cia

**Astra, Unceta y Cia S.A.** Gernikan egoitza zuen enpresa izan zen. Su-armak, batez ere pistolak, egiten zituen. 1908an Eibarren sortua, 1913an Gernikara mugitu zen eta bertan iraun zuen 1997an itxi arte.

Bere historian zehar, marka ezberdinak ekoiztu zituen, tartean Astra, Brunswig, Firecat, Fortuna, Leston, Museum, Salso, Union edo Victoria.

2006ko maiatzaren 10ean Bizkaiko Ogasunak enkante publikora atera zuen enpresaren egoitza, eta Gernika-Lumoko Udalak erosi ondoren, gaur egun Astra gaztetxea bertan dago.

= Modelo ospetsuenak =
* Campo-Giro, 9 mm-koa
* Astra 200 FN 1906 modeloa
* Astra 300, 9 mm-koa
* Astra 400, 9 mm-koa
* Astra 600, 9 mm-koa, Alemanian Pistolen 600/43 edo P.43 izenaz ezaguna.
* Astra 700
* Astra 900, armada askok erabilia, Astra 901, Astra 902, Astra 903, Astra 904, Astra E eta Astra F modeloak sortu zituena.
* Astra 3000
* Astra 4000 Falcon
* Astra 800 Condor
* Astra 44 modeloa
* Astra A-50
* Astra A-70
* Astra A-75
* Astra A-80
* Astra A-90
* Astra A-100

## Kanpo estekak
Bromatologia

**Bromatologia** (grekerazko *βρῶμα*, *broma*, elikagai, eta *logos*, zientzia, hitzetatik) elikagaien ekoizpena, eraldaketa, kontserbazioa eta banaketa aztertzen dituen arlo zientifikoa da, kalitatezko elikagai osasuntsuak eskaintzeko helburuarekin. Horrela, elikagaien osaketa kimiko eta nutrizionala, elikagaien higienea eta elikagaiak eraldatzeko tratamendu egokiak aztertzen ditu.

## Kanpo estekak
Iraungipen-data

**Iraungipen-data** bereziki elikagai eta botiketan, baina baita bestelako beste produktu zenbaitetan produktu horiek kalitatez eta osasun-arriskurik gabe modu egokian kontsumitu daitezkeen muga-data adierazten du, betiere kondizio egokietan gordetzen badira. Batzuetan iraungipen-dataren ordez, hobetsitako kontsumo-data ezartzen da, elikagaiak bere propietate organoleptiko guztiak atxikitzen dituen epea definitzeko.

## Kanpo estekak
Luenga e Fablas

***Luenga e Fablas*** () 1997. urtetik aurrera urtero aragoieraz argitaratzen den aragoiar filologiazko zientzia aldizkari bat da. Aragoiera eta bere literaturari buruzko ikerketa, ikerlan eta agiriez osatzen da. 2006ko 10. zenbakia ordura arte argitaratutako aurreko hamar zenbaki guztietan agertutako lan guztien aurkibideaz osatu zen.

Egoitza Huesca hirian duen Consello d'a Fabla Aragonesa erakundeak argitaratu ohi du. Bi atal ezberdin ditu: "Treballos e rechiras", "Creyazión literaria", "Decumentazión", "Recuperazions" eta "Rezensions". 200 orrialde inguru ditu. Bere zuzendaria Francho Nagore hizkuntzalaria da.

## Kanpo estekak
San Fruktuoso eliza (Barós)

**San Fruktuoso eliza** (; ) Espainiako Aragoi autonomia erkidegoko Jazetania eskualdeko Barós herrian dagoen eliza bat da, hain zuzen ere, Huescako probintzian kokatzen da.

1063. urtean eliza Jakako San Pedroren katedralaren eskuetara iragan zen, eta 1080ean Antso V.a Nafarroakoak kokaleku guztia Jakako erromesen aterpea antolatzeko dohaintzan eman zuen.

## Kanpo estekak
Santa Cristina Somportekoa ospitalea

**Santa Cristina Somportekoa ospitalea** (; ) Espainiako Aragoi autonomia erkidegoko Jazetania eskualdean dagoen Pirinioetako Somport mendatean kokatzen zen ostatu bat izan zen.

XII. menderako eraikia izango zen, jada *Codex Calixtinus* eskuizkribuan aipatzen baita.

## Kanpo estekak
Mugaegun (finantzak)

Finantzetan, **mugaeguna** edo **epemuga** zor edo bestelako obligazio bat ordaindu edo likidatu behar den epearen bukaera-data adierazten duen terminoa da. Mugaeguna finantza-eragiketa adostu duten pertsonen artean adosten da gehienetan. Mugaegunean hartzaileak zorra likidatu ez badu, aparteko interesak ordaindu behar izaten ditu.

## Kanpo estekak
Avellaneda

**Avellaneda**k esanahi ezberdinak ditu:

**Euskal Herrian**:
* **Avellaneda** Sopuertako auzoa da.

**Espainian**:
* **Avellaneda** Ávilako probintziako udalerria da.

**Argentinan**:
* **Avellaneda** Argentinako Buenos Aires Handian kokatuta dagoen barrutia da.
** **Avellaneda** ere bada barruti honetan kokatutako udalerri bat.
San Adrian Sasaukoa

**San Adrian Sasaukoa** (; ) Espainiako Aragoi autonomia erkidegoko Huescako probintzian dagoen aintzinako monasterio bat da, hain zuzen ere, Jazetania eskualdeko Borau herrian kokatzen da. Gaur egun, osatzen zuen jatorrizko multzotik soilik eliza erromanikoa gelditzen da, hau XII. mendekoa delarik.

X. mendean Aragoiko konderriko lehenbiziko artzapezpikuen egoitza izan zen.

## Kanpo estekak
Somport

**Somport** Espainiako Aragoi autonomia erkidegoan dagoen Pirinioetako mendate bat da, 1640 metroko garaieran kokatzen delarik. Bere izena latineko *"summus portus"* ("mendaterik garaiena") izendapenetik dator, izendapen honek Galia eta Hispaniaren arteko pasabideari aipamen egiten dio. Espainia aldeko Aragón ibarra eta Frantzia aldeko Aspe ibarraren arteko muga da.

Done Jakue Bidearen adar baten Pirinoetako pasabidea ere bada, bertatik Santiago de Compostelara 858 kilometro daudelarik, hortaz, Orreagatik iragaten den adar nagusia edo *nafar bidea* baino 100 kilometro inguru luzeagoa da. Mendate honen gainaldea erromesari eskainitako monumentu txiki bat ere badago, bertatik beherantz joan ezkero, Canfraceko nazioarteko tren geltokia dago. Bestalde, behealdean Santa Cristina Somportekoa ospitalea eta Candanchúko gazteluaren hondakinak ere ikus daitezke.

Mendatea bi tunelek iragaten dute: Canfraneroren trenbide tunelak eta Somporteko tunelak, azken honek bere 8.608 metro luzera eta 1200 metroko garaieraz mendatearen igoera saihesten du.

Mendatearen inguruan Candanchú, Astún eta Le Somport herriak kokatzen dira.

## Kanpo estekak
Aragoi ibarra

**Aragoi ibarra** Espainiako Aragoi autonomia erkidegoko Pirinioetako haran bat da, Jazetania eskualdekoa, Huescako probintziaren iparraldeko muturrean kokatua. Frantzia aldeko Aspe ibarrarekin muga egiten du. Hiru eremutan banatu liteke:

* Hegoaldean **Campo de Jaca** delakoa, gunerik zabalena, Val Ancha eta Bardaruex ibarrekin lotzen da, hau **Villanuga** eta **Gaztelu Jaka** udalerriek osatzen dute.
* Ibarrararen erdialdea.
* Ibarraren goialdea Canfranc ibarrak osatzen du. Eremu hori askoz ere itxiagoa eta malkartsuagoa da.

Ibarrak bere izena Aragoi ibaitik hartzen du, hoau Frantzia eta Espainiaren arteko mugan kokatzen diren Truchas eta Escalar iboiak dauden lekuan jaio eta Aragoi ibarra iparraldetik hegoaldera zeharkatzen du. Ibarra udalerri hauek osatzen dute:

* Canfranc
* Villanuga
* Gaztelu Jaka
* Jaka

Bestalde, Aragoi ibarrean Frantzia eta Espainiako nazioarteko muga iragaten duten hiru pasabide daude: Somport mendatea (1.640 metro), Somporteko tunela (1.200 metro eta 8 kilometroko luzera), eta antzinako canfrandar tunela, azken hau 1928ko uztailean ireki eta behin betiko 1970. urtean itxi zen.

Done Jakue Bideko Tolosar adarraren zatia da, honen ordezkari nagusia Jakako katedrala delarik, halere, ibar guztian zehar hainbat eliza eta baseliza erromaniko gehiago ere badaude.

Ibarburuan Candanchú eta Astún eski estazioak daude. Izan ere, ibarraren ekonomiaren eragile edo diru iturri nagusia eta ia bakarra turismoa da. Ibar honetako mendirik garaiena Villanúa udalerrian dagoen Collarada tontorra da, 2886 metroko altitudea baitu.

## Kanpo estekak
Cidemco

**Cidemco** Azpeitian sortutako zentro teknologikoa da, bertoko enpresentzat lan egiten duena. Irabazteko asmorik gabeko erakundetzat sortua, 1.500 ikertzaile inguru ditu, eta 2009az geroztik Tecnalia korporazioaren barruan dago.

## Kanpo estekak 
* Tecnaliaren webgune ofiziala
Bainet Taldea

**Bainet Taldea** hedabideen arloan lan egiten duen Euskal Herriko enpresa talde bat da. Bere egoitza nagusia Bilbon dago eta delegazio bi ditu, bata Aian eta bestea Madrilen.

laSexta edo Hamaika Telebista telebista kateen akzioduna izateaz gain, hainbat telebista-saio ekoiztu ditu, tartean:
* *Karlos Arguiñano en tu cocina* (Karlos Argiñanok aurkeztua)
* *Cocina con Bruno Oteiza* (Bruno Oteizak aurkeztua)
* *Bricomanía* (Kristian Pielhoffek aurkeztua)
* *Decogarden* (Yolanda Alzolak aurkeztua)
* *Frontón* (Jose Lizartza, Jokin Errasti eta Juan Carlos Gonzálezek aurkeztua)
* *Made in China*
* *UYYYY*
* *Hoy cocinas tú* (Eva Argiñanok aurkeztua)

Zenbait filmen ekoizlea ere izan da:
* *Airbag* (1996)
* *Año mariano* (2000)
* *El rey de la granja* (2002)
* *15 días contigo* (2005)
* *Lluis Llach. La revolta permanent* (2007)
* *Skizo* (2008)

## Kanpo estekak 
* Webgune ofiziala
Domusa

**Domusa Calefacción Sociedad Cooperativa** Errezilgo enpresa industriala da, galdarak eta erregailuak egiten dituena.

1976an Azpeitian Teofilo Domínguez Martínek sortua, 1982an sozietate mugatu eta 1999an kooperatiba bilakatu zen, Mondragon taldean sartuz.

## Kanpo estekak 
* Domusa Teknik
El cor de la ciutat

***El cor de la ciutat*** () 2000 eta 2009. urte bitartean Kataluniako TV3 telebista katean aireratu zen telesaila bat da. Telesaila Bartzelona hiriko Sants eta Sant Andreu auzoetan girotuta dago, eta bertako auzotarren gorabeherak azaltzen dira. 1906 atalekin gaur egun arte Katalunian filmatu den telesailik iraunkorrena izan da.

## Pertsonaiak 
## Kanpo estekak 
* El cor de la ciutat telesailaren webgunea 
* El cor de la ciutat telesailaren IMDBko fitxa irakurgai
Mont Ventoux

**Mont Ventoux** (, ) Frantziako hego-ekialdeko Proventza eskualdeko mendi bat da. 1912 metroko garaiera du, eta Carpentras udalerritik 20 kilometro ipar-ekialdera dago. Iparraldetik Drôme departamentuarekin mugatzen du; era berean, hego okzitanieraren eta ipar okzitanieraren arteko muga markatzen du. Inguruan ez du garaieraz pareko mendirik; horregatik, *Proventzako Erraldoia* ezizenaz ere ezaguna da.

## Txirrindularitza 
thumb|ezkerrera|Gailurreranzko azken metroak, iparraldetik iristen den errepidean.
Frantziako Tourra eta Dauphiné Libéré txirrindularitza lasterketak sarritan igotzen dira mendi honen tontorrera, dela hegoaldetik, dela iparraldetik edo dela ekialdetik:

* 1969ko Tourrean, uztailaren 13an, Tom Simpson ingeles txirrindularia mendate hori igotzen ari zela, bizikletatik lurrera ziplo erori eta bertan hil zen, nekearen, bero itogarriaren (35&nbsp;°C), ahaleginaren, deshidratazioaren, anfetamina kontsumoaren eta ikusleek emandako koñaka hartu izanaren ondorioz.
* 2004ko Dauphiné Libéréan, Iban Mayo euskal herritarrak gaur arte bizikletaz mendate honetan egindako igoerarik lasterrena egin zuen: 55&nbsp;51.

## Kanpo estekak
Andrea Duro

**Andrea Duro Flores** (Madril, 1991ko urriaren 14a - ) espainiar aktorea da. *Física o Química* telesailean *Yoli* antzezteagatik ezaguna da.

## Filmografia 
### Telebista 
### Zinema
Huescako kanpaiaren kondaira

[thumb|330px|eskuinera|*Huescako kanpaia*, margolaria: [José Casado del Alisal.]]

**Huescako kanpaiaren kondaira** Alfontso I.a Aragoikoaren testamentua (1131)ren inguruko ondorengotza arazoaren inguruan jaio zen, Ramiro II.a Aragoikoak bere asmoei aurka egin zieten 15 nobleei nola burua ebaki zien azaltzen du. Kondaia hau Aragoiko usadio herrikoiaren zati da, bereziki Huesca hirian oso barneratua dagoelarik.

## Kondaira 
1134. urtean Alfontso I.a Nafarroakoa Fragako guduan hil zenetik, Aragoiko Erresuma bere anaia eta Roda de Isábenako artzapezpikua zen Ramiro II.a Aragoikoa *Fraidea* oinordekoaren eskuetara igaro zen. Garai hartan Aragoik barne eta kanpo arazoak pairatzen zituen.

San Juan de la Peñako Kronikaren arabera (XIV. mendea), Ramiro II.a Aragoikoa jauntxo edo nobleen desobedientziarekin kezkaturik zegoen, horregatik bere maisu izan zenari aholkua eskatu asmoz Saint-Pons-de-Thomières okzitaniar monasteriora mezulari bat bidali zuen. Honek mezularia baratzara ekarri eta aza batzuk ebaki zituen (beste hainbat bertsioetan arrosak izan ohi dira), hain justu ere, lekutik at ateratzen ziren horiek. Ondoren, mezulariari berak egindako keinua erregeari errepikatu ziezaion agindu zion. Erregeak hura jakinik, erresuma osoak entzun ahalko zuen kanpaia bat egiteko aitzakiz nobleak Huesca hirira bertaratzeko deitu zituen. Behin denak bertan zeudela, erru handiena zuten nobleen buruak ebakitzea agindu zuen, honenbestez matxinada amaituz.

Bertsio herrikoiak kontakizuna oraindik gehiago garatu ohi du: erregeak gorteak biltzartu eta noble guztiak erresuma guztian entzungo zen kanpaia entzutera deituarazi zituen. Matxinatutako nobleei areto batean sartuarazi eta sartuz zoazen einean burua ebakiarazi zien. Behin hilda zeudela, biribilean jarri zituen eta denetan matxinatu handiena izan zen Huescako artzapezpikua biribilaren erdian ezarri zuen. Azkenik gainontzeko nobleak euren zigorra jaso zezaten sarrarazi zituen. Eta zinez, "*Huescako kanpaia*" erresuma guztian entzun ahal izan zen.

Zigortutako noble matxinatuen zerrenda honako hau da: Ruy Ximenez de Luna, Pedro I.a Martínez de Luna, Fernando de Luna, Gómez de Luna, Ferriz I.a Liçanakoa, Pero de Vergua, Gil I.a Atrosillokoa, Pedro Cornel I.a, García de Vidaure, García de Penya, Ramón de Foces, Pedro de Luesia, Miguel Açlor eta Antso Fontovakoa.

## Bibliografia 
*  Zurita, Jerónimo: *Aragoiko Koroaren Urte-Liburuak* *1562-1580*
*  Ubieto Arteta, Antonio: Aragoiko Historia, II. bild., Erdi Aroko Literatura. Huescako Kanpaiaren Kondaira. Zaragoza . 1981

## Kanpo estekak 
*  ArteHistoria: Huescako Kanpaiaren Kondaira
Boha

[thumb|300px|[2003. urtean egindako Boha xirolarrua.]]

**Boha** (*Cornemuse Landaise* edo **bohaossac** izenez ere ezaguna) Frantziako hego-mendebaldeko Landak eta Gaskonia eskualdeetako jatorrizko edo usadiozko xirolarru edo gaita bat da.

## Kanpo estekak 
* Gaskoniako Bohagileen Elkartea
Alpe d'Huez

'''Alpe d'Huez''' () Frantziako Alpeetan dagoen mendi bat da. Mendi honetan dagoen izen bereko eski-estazioa 1930an eraiki zen. Mendate honek mundu mailan ospe handia baldin badu, Frantziako Tourra sarritan bertako mendatetik iragateari zor dio.

## Iruditegia 

Irudi:Alpe-dhuez-arrivee-tour.jpg|Alpe d'Huez Frantziako Tourraren iritsieran.
Irudi:Alped'Huez43.jpg|Udaldean.

## Kanpo estekak
Tió de Nadal

thumb|250px|*Tió de Nadal* delakoa.
'''''*** (beste izendapen batzuk: ***Tió, Tronc de Nadal, Soca, Xoca*** edo ***Tronca***) Kataluniako mitologiako pertsonai bat da, Eguberrietakoa. Katalunian oso barneratua dagoen ohitura hau Okzitanian (***Cachafuòc*** edo ***Soc de Nadal***) eta Aragoin (***Tronca de Nadal*** edo ***Toza''**) ere badago.

Atzealdetik hustutako enbor aurpegidun bat da, burualdean barretina (katalanen txapela tradizionala) duena, eta manta batez estalia dagoena.

## Tradizioa 
Abenduan zehar, enborrari jateko eta edateko ematen diote, gero gustuko opariak eman ditzan. Tiók, gauean, ematen diotena jaten du. Gabon gauean katalanek enborrari makilakadak ematen dizkiote, “Tió-ren kanta”abesten duten bitartean. Abestian enbor magikoari opariak emateko eskatzen diote. Gau horretan Tiók, umeekin pozik badago, opariak aterako ditu. Opari hauek gozokiak izan ohi dira; normalean turroia edo barkilloak ().

## Jatorria 
Tió hasieran etxeko tximinian erretzen zen enborra zen, bertan bizi zen familiari beroa eta argia “oparitzen” ziolarik, Eguberria ondo pasatzeko. Denborarekin ideia hau gauzatuz joan da; eta gaur egun enborrak argia eta beroa oparitu ordez, gozokiak eta Eguberri ospakizunerako erabiltzen diren opariak ematen ditu.

## Kondaira 
Kataluniako masia batean, hainbat mutiko egongelan berotzen ari ziren. Bat-batean, tximiniaren barnealdetik ahots bat entzun zuten:

-Ai banoala, jaisten naizela!

Mutikoek ausartarena eginez jaisteko esan zioten. Orduan tximiniatik Tió lodi bat erori zen. Horren jarraian beste bat. Eta horrela bost aldiz. Mutikoek bost tióak tximiniatik atera zituzten. Orduan bost tióak elkartu egin ziren enbor itsurako agure bat sortuz. Zaharrak masiako jabeari altxor baten kokalekua adierazi zion, eta altxor hori hurrengo egunean baserriko atean joko zuen eskaleari eman beharko ziola adierazi zion.

## Tióren abestia 
Kanta hau umeentzat egina denez, oso oroiterraza da. Gaur egun bertsio ugari daude, baina erabilienak hauek dira:

## Aragoieraz 
Aragoian abesti desberdinak ezagutzen dira. Hau ezagunena:

## Non ospatzen da? 
Katalunian ez ezik, Aragoin ere ospatzen da ohitura hau. Okzitanian ere bada jendea, Tió ospatzen duena, nahiz eta han **' edo *Tronca de Nadal* deitu.

## Ikus, gainera 
* Caganer
* Olentzero

## Erreferentziak 
## Kanpo estekak 
*  Tió de Nadal feste.org webgunean
Angliru

**Angliru** () Espainiako Asturias autonomia erkidegoan dagoen mendate bat da. Larre eta abere askeen kokalekua da, berez bertan kokatuta dagoen Angliru aintziraren izen berbera darama. Aramo mendilerroaren bihotzean dago, Riosa udalerriaren lursailen barnean. Itsas mailatik 1.570 metrotara dago.

## Txirrindularitza 
1999an Espainiako Vueltako etapa bat bertan amaitu zenetik mundu mailan ospea bereganatu izan du, batez ere igoera latza duelako, gune batzuetan gehienezko %23,5-eko maldak dituelarik, honek mundu osoko mendate zailenen artean sailkatzen du (aurretik 1997an helburu honetarako Riosako Udalak mendi errepide hau konpondu eta asfaltatu egin zuen).

## Espainiako Vueltako Angliru etapako garaileak 
## Angliru zenbakitan 
* Garaiera: 1.570&nbsp;metro
* Luzera: 13,1&nbsp;km
* Desnibela: 1.255&nbsp;metro
* Batez besteko malda: %10,13
* Gehienezko malda: %23,6 (Mortirolo mitikoak %18a du)
* Esfortzu maila: 328
* Denbora gutxi gorabehera: 122&nbsp;minutu

## Maldak 
* Hasiera (6. km-a):
* Les Cabanes (7. km-a): %20
* Llagos (8,5 km-a): %12,5
* Los Picones (km 9,5): 18%
* Cobayos (10,2 km-a): %17
* La Cueña Les Cabres (10,8 km-a): %23,6
* El Aviru (11,5 km-a): %20

## Kanpo estekak
Mortirolo mendatea

**Mortirolo mendatea** () Italia aldeko Alpeetan kokatzen den mendate bat da. 1.852 metroko garaiera du, eta Valtellina eta Val Camonica haranak elkar lotzen ditu.

1945. urtean mendate honetan alemanen atzeraldia ematen ari zela, azken horien eta partisanoen arteko borrokak jazo ziren.

## Txirrindularitza 
Urte luzez bigarren mailako mendi bide gisa alboratuta egon ondoren, 1990. urtean egoera erabat aldatu eta bere iparraldean dituen malda aldapatsu eta jarraiei esker Italiako Giroaren ohiko ibilbidean sartu zen.

## Kanpo estekak
Garbi (ekonomia)

Ekonomian, **garbi** terminoak magnitude ekonomiko bati zergak eta bestelako kenkariak kendu ondoren suertatzen den kopuruari aplikatzen zaio. *Garbi* terminoaren aurkakoa *gordin* da. Horrela:

* mozkin garbia, enpresa batek lortzen duen mozkina zergak eta bestelakoak kendu ondoren;
* soldata garbia, langile baten soldata zergak eta kotizazioak kendu ondoren.

## Kanpo estekak
Kostu zuzen

Kontabilitatean, **kostu zuzena** produktu edo enpresa bateko jarduera edo atal bati *zuzenean* esleitzen zaion kostua da, produktu edo atal horri soilik dagokiolako. Gehienetan kostu aldakorrak izaten dira, ekoizpena zein den aldatzen direnak, hala nola, erabilitako lehengaiak edo osagaiak. Badira, ordea, kostu zuzenak izan daitezkeen kostu finkoak (adibidez, enpresako atal bateko langileei ordaindu beharreko soldatak) eta kostu zuzenak ez diren kostu aldakorrak (adibidez, enpresa bateko produktuak garraiatzeko erabiltzen den erregaiaren kostua).

## Kanpo estekak 
* Kostu zuzenak eta zeharkako kostuak, Gizapedian.
Candanchú

**Kandantxu** edo **Candanchú** Erdialdeko Pirinioetan dagoen eski-estazio bat da, hain zuzen ere, Espainiako Aragoi autonomia erkidegoan dagoen Jazetania eskualdeko Aísa udalerriko lur sailetan kokatzen da. 2010. urtean 80 biztanle zituen. 1928an inauguratua izan zen.

Aragoi ibaiaren iturburuan kokatzen da, Frantziaren mugan bertan. 10 pista orlegi (malda gutxikoak), 12 urdin, 19 gorri eta 12 beltz ditu (azken hauen malda gehien dutenak). Bere garaiera behealdeko 1530 metrotatik hasi eta goialdeko 2400 metrotara doa.

## Erreferentziak 
## Kanpo estekak
Energiaren Euskal Erakundea

**Energiaren Euskal Erakundea**, gaztelaniazko izenaren **EVE** siglaz ezaguna, Euskal Autonomia Erkidegoaren energia agentzia da, Eusko Jaurlaritzako Industria, Berrikuntza, Merkataritza eta Turismo Sailari lotuta dagoena.

Bi helburu ditu:
* Euskadiko energia estrategiak proposatzea, horniduraren bermeari, kostuen lehiakortasunari eta iraunkortasunari lotutako irizpideak aintzat hartuta.
* Estrategietan ezarritako helburuak lortzen laguntzea eta sustapen lanak egitea.

## Historia 
1982an sortu zuen Eusko Jaurlaritzak, bestea bestea energia aurrezte eta efizientzia neurriak aztertzeko, energia berriztagarriak ikertzeko eta gas naturalaren industria garatzeko.

Energiaren ikerketa egiteaz gain, Euskal Autonomia Erkidegoko mapa-geologikoak ere ekoizten ditu.

## Erreferentziak 
## Kanpo estekak 
* Webgune ofiziala
EEE

**EEE** izan daiteke:
* Energiaren Euskal Erakundea
* Ekonomia-eremu esklusibo
* Europako Esparru Ekonomikoa
Kreditu (argipena)

**Kreditu** terminoak adiera zenbait ditu:

* ekonomian, kreditua, dirua edo beste ondasun bat erabiltzeko eskubidea ematen duen eragiketa bat, hartzaile eta emaile baten artean;
* hezkuntzan, kreditu akademikoa, irakasgai batek hartzen duen ikasketa-denboraren neurria, bereziki unibertsitatean erabilitakoa.
Kreditu (finantza)

Finantzetan, **kreditua** hartzaileak dirua edo beste ondasun bat erabiltzeko eskubidea eskuratzen duen eragiketa bat. Maileguetan ez bezala, kredituetan ez da dirua itzultzeko mugaegun zehatzik ezartzen gabe edota mugaeguna behin eta berriz berritzen da. Maileguetan hartzailearen esku diru kopuru jakin bat osorik uzten den bitartean, kredituetan hartzaileak ez du derrigor hitzartutako kopuru osoa ordaindu behar eta erabilitako kopurua zein den ordaintzen ditu interesak.

Kreditu mota berezi bat **kreditu zubia** da, epe laburrera eta une jakinetan finantza-beharrak estaltzeko erabiltzen dena; adibidez, epe luzerako mailegu baten epemugara helduta, hartzaileak beste epe luzerako mailegu bat eskuratu bitartean eskatu dezake bitarteko finantza-beharrak estaltzeko.

## Kanpo estekak 
* Kredituak, Gizapedian.
Euskotren Kargo

**Euskotren Kargo** — lehen *EuskoKargo* izenez ezaguna — Eusko Trenbideak - Ferrocarriles Vascos S.A. enpresaren marka komertzial bat da, eta Euskal Autonomia Erkidegoko trenbide sare batzuetan merkantzia garraio zerbitzuak eskaintzen ditu. Trenbide sareak Euskal Trenbide Sareak kudeatzen ditu. Beste marka komertzialak Euskotren Trena, Euskotren Tranbia eta Euskotren Autobusa dira, eta Euskadiko tren bidezko bidaiari garraioez, tranbien ustiapenez eta autobus bidezko bidaiari garraioez arduratzen dira, hurrenez hurren.

Euskotren Kargok 42 Sgh 6000 plataforma ditu, 2006an Tafesa enpresa madrildarrak egina. Baita Banhèras de Bigòrrako Chemins de Fer Départamentauxek (CDF) eta TEAMek egindako 12 tren-makina ere.

## Erreferentziak 
## Kanpo estekak
Nogales

**Nogales** leku ezberdinen izena da:

**Ameriketako Estatu Batuetan:**
* **Nogales**, Arizonako udalerria.

**Argentinan:**
* **Los Nogales**, Santa Feko probintziako udalerria.

**Espainian:**
* **Nogales**, Mansilla Mayor udalerriko herria, Leónen.
* **Nogales**, Badajozko udalerria.
* **Los Nogales**, Lugoko udalerria.

**Mexikon:**
* **Heroica Nogales**, Ameriketako Estatu Batuen mugakide den hiria.
* **Nogales**, Sonora estatuko udalerria.
* **Nogales**, Veracruz estatuko udalerria.

**Txilen:**
* **Nogales**, Valparaíso eskualdeko udalerria.
Fagor Industrial

**Fagor Industrial Sociedad Cooperativa** Oñatiko enpresa industriala da, industrientzat etxetresna elektrikoak egiten dituena.

Fagor Industrial 1960an Arrasaten sortu zen, orduko Ulgorren departamentu bat izanik. Hasieran beste markentzat lan egiten zuen baina 1967tik aurrera bere marka ekoiztu du.

Negozio ezberdinak zirenez, 1974an Fagor Industrial kooperatiba independente bilakatu eta Oñatira joan zen. Egun biak MCC barruan daude.

1997an Lucenan Fagofri S.A. sortu zuen.

## Kanpo estekak
Brenner pasabidea

**Brenner pasabidea** (; ) Alpeak iragaten dituen eta Austria eta Italiaren mugan dagoen gainbide edo mendate bat da. Bertatik Brennerautobahn autobidea iragaten da. Alpeetan garaiera txikiena duen pasabidea da (1.370 metro), baita eremu honetan dauden urrienetakoa eta igarotzen errezenetakoa ere.

Antzinarotik jada, erromatarrek erabilia, bertatik erromatar galtzada bat igarotzen zen.

## Ikus gainera 
* Brennerautobahn

## Iruditegia 

Irudi:Brennerpass nordrampe.jpg|Iparraldeko malda.

## Kanpo estekak
Ferretería Unceta S.A.

**Ferretería Unceta S.A.** Elgoibarko enpresa da, hornigai industrialak garraiatzen duena. 1874an Juan Pedro Unzetabarrenetxea Zendoiak sortu zuen Eibarren, baina 1990ean Elgoibarrera lekualdatu zuten.

Ferretería Unceta S.A.k Unceta Taldearen jatorrikoa da, Portugalgo *Unceta Ferramentas de Qualidade*, Kubako *Unceta Cuba*, *Metrología Sariki* eta *Sarikal Laboratorio* enpresek osatuta.

## Erreferentziak 
## Kanpo estekak 
* Webgune ofiziala
Envalira mendatea

**Envalira mendatea** (katalanez eta ; ) Pirinioetan errepidea duen mendaterik garaiena da. Itsas mailatik 2.409 metroko garaieran dago. Andorrako Soldeu eta Pas de la Casa herrien artean kokatzen da, gainera Andorratik Frantziara joateko pasabide bakarra ere bada.

Envalira mendatea urte osoz irekia egon ohi da, betiere elurte handirik ez baldin badago, eta jadanik 2002ko irailaren 29tik aurrera bidesaridun 2.000 metroko garaieran eta 2.860 metro luze duen tunel bat ere badago, honek mendatean dauden biragune arriskutsuak saihesten dituelarik.

## Kanpo estekak 
* Envalirako tunelaren webgunea
Blaise Compaoré

**Blaise Compaoré** (Ziniaré, Frantziar Volta Garaia, 1951ko otsailaren 3a ) 1987tik 2014ra Burkina Fasoko presidentea izan zen.

Berak fundatu zuen gaur egun agintean dagoen *Congrès pour la Démocratie et le Progrès - CDP* alderdia. 1987an boterea eskuratu zuen estatu-kolpe baten bidez. Thomas Sankara aurreko presidentearen hilketan inplikaturik egotea leporatzen zaio. Oposizioak boikoteatutako 1991ko hauteskunde presidentzialak irabazi zituen. 1998, 2005 eta 2010ean berriz hautatua izan zen. Oposizioak hauteskundeetako iruzurra salatu zuen.

2014ko protestek kargua uztera behartu zuten. 2015eko hauteskundeetan ez zuen lehendakaritza lortu, Roch Marc Christian Kaboré hautagaiak gainditu zuelarik.

## Erreferentziak 
## Kanpo estekak
G.A.C.

**Garate, Anitua y Compañía** (G.A.C.) Eibarko armagintza enpresa izan zen, bizikletak eta motozikletak, tartean *Mobylette* ospetsua, egiten zituena. Desagertu zenean, lantegi nagusia Abadiñon zuen.

## Enpresaren historia 
thumb|G.A.C. bizikleten posterra|ezkerrera
 taldekoa. Ezkerreko txirrindularia GACkoa. Argazkiaren ifrentzuan: "18 de julio de 1935. Primero Elorrio-Bilbao"]]
G.A.C., Garate, Anitua eta Compañía 1892an sortu zen Eibarren, eta hasieran armak egiten zituen, batez ere pistola automatikoak eta errebolber oszilatzaileak, nahiz eta errifleak eta eskopetak ere egiten zituen. Sortu zuen pistolarik ezagunenetako bat Lira modeloa izan zen.

1927an, Lehen Mundu Gerraen ostean egondako armagintzaren jaitsierarekin batera, bizikletak egiten hasi zen, armekin konbinatuz, eta arma-kanoiak egiteko makineria aldatu egin zuen bizikleten hodiak fabrikatu eta manipulatzeko. Bizikleta enpresa bihurtzeko bideari ekin zioten lehen arma-enpresa delakoan, laster beste batzuk etorriko zitzaizkion, hala nola Orbea eta BH.

Bizikletaren erabilera sustatzeko eta produktua 1927an ezagutarazteko, GAC Txirrindularitza Elkartea sortu zuten, Eibarko Txirrindularitza Elkartearen aurrekoa izan zena, eta herrialde osoan bizikleta-probak antolatzen hasi ziren. Horietatik aterako ziren gaur egungo lehiaketak, hala nola «Bicicleta Eibarresa», gaur egun Euskal Bizikleta izenarekin ezaguna, edo Espainiako Vueltaren aurrekaria izan zen Eibar–Madrid–Eibar Errepublikaren Sari Nagusia. 

1930ean, G.A.C.ek armen fabrikazioa erabat uzten du, eta bizikletan bakarrik jartzen du arreta. 1950eko hamarkadan, bizikletak bigarren mailan utzi zituen ziklomotorrak, ekoizpen handia izan arren, eta Mobylette ezaguna izan zen haien produktu nagusia.

[thumb|[Crosseta, 1970ko hamarkadako produktuetako bat.]]
Enpresa 1970eko hamarkadaren hasieran hazi zenez, Eibarko instalazio zaharrak utzi behar izan ziren, Txonta auzoan, eta 1977an Abadiñora (Bizkaia) joan ziren instalazio moderno eta zabaletara. Orduan, enpresak bostehun langile inguru zituen. Hainbat krisi eta birmoldaketa izan ondoren, lizentzia batzuk galdu eta produktu berriak merkaturatu ondoren, hala nola "Motogac" markak, galeren pilaketak, 1990eko hamarkadaren amaieran, makinak eta industria-pabiloiak salduz amaitu zituen instalazioak. 2003an itxi zuen.

## Erreferentziak 
## Kanpo estekak